Pozdravna riječ ravnateljice povodom početka

nove školske 2021./2022. godine

Dragi učenici, roditelji, poštovani kolege profesori i ostali uposlenici Srednje škole Čapljina!

Iznimna mi je čast i zadovoljstvo pozdraviti vas na početku nove školske 2021./2022. godine, zaželjeti vam puno uspjeha u radu, dobro zdravlje i uspješnu suradnju na obostrano zadovoljstvo.

Nakon ljetnih praznika i odmora,vjerujem kako ste spremni i uzbuđeni zbog novog početka i novih izazova koji su pred nama.

Povratak u školu i rad u učionici bio je san i želja svih nas. Želja nam se ostvarila! Nastava će se odvijati u školi za sve učenike u punom kapacitetu. Da bi tako i ostalo moramo se pridržavati preporuka i Instrukcija Ministarstva prosvjete, znanosti, kulture i športa HNŽ u ovom vremenu pandemije uzrokovane virusom COVID – 19.

Očekujem dobru suradnju i odgovornost svih sudionika u nastavnom procesu.

Posebno mi je zadovoljstvo pozdraviti učenike prvih razreda, koji će se

6. rujna pridružiti ostalim učenicima naše Škole u stjecanju znanja za buduće zanimanje, život i dalje školovanje.

Svim učenicima želim puno uspjeha u učenju, radost i zadovoljstvo u svakom danu provedenom u prostoru naše Škole.

Zajedno i dobrom suradnjom ostvarit ćemo zadane ciljeve i ispuniti sva naša očekivanja.

Vaša ravnateljica

Željka Previšić, prof.